***ДОКЛАД***

***ЗА ПРИЛАГАНЕ НА ПОЛИТИКАТА ЗА ВЪЗНАГРАЖДЕНИЯТА ЗА ЧЛЕНОВЕТЕ НА СЪВЕТА НА ДИРЕКТОРИТЕ***

**Съдържание:**

[Въведение: 3](#_Toc415477192)

[1. Информация относно процеса на вземане на решения при определяне на политиката за възнагражденията, включително, ако е приложимо, информация за мандата и състава на комитета по възнагражденията, имената на външните консултанти, чиито услуги са били използвани при определянето на политиката за възнагражденията 3](#_Toc415477193)

[2. Информация относно относителната тежест на променливото и постоянното възнаграждение на членовете на управителните и контролните органи 4](#_Toc415477194)

[3. Информация относно критериите за постигнати резултати, въз основа на които се предоставят опции върху акции, акции на дружеството или друг вид променливо възнаграждение и обяснение как критериите по чл. 14, ал. 2 и 3 допринасят за дългосрочните интереси на дружеството 4](#_Toc415477195)

[4. Пояснение на прилаганите методи за преценка дали са изпълнени критериите за постигнатите резултати 4](#_Toc415477196)

[5. Пояснение относно зависимостта между възнаграждението и постигнатите резултати 4](#_Toc415477197)

[6. Основните плащания и обосновка на годишната схема за изплащане на бонуси и/или на всички други непарични допълнителни възнаграждения 5](#_Toc415477198)

[7. Описание на основните характеристики на схемата за допълнително доброволно пенсионно осигуряване и информация относно платените и/или дължимите вноски от дружеството в полза на директора за съответната финансова година, когато е приложимо 5](#_Toc415477199)

[8. Информация за периодите на отлагане на изплащането на променливите възнаграждения 5](#_Toc415477200)

[9. Информация за политиката на обезщетенията при прекратяване на договорите 5](#_Toc415477201)

[10. Информация за периода, в който акциите не могат да бъдат прехвърляни и опциите върху акции не могат да бъдат упражнявани, при променливи възнаграждения, основани на акции 5](#_Toc415477202)

[11. Информация за политиката за запазване на определен брой акции до края на мандата на членовете на управителните и контролните органи след изтичане на периода по т. 10 6](#_Toc415477203)

[12. Информация относно договорите на членовете на управителните и контролните органи, включително срока на всеки договор, срока на предизвестието за прекратяване и детайли относно обезщетенията и/или други дължими плащания в случай на предсрочно прекратяване. 6](#_Toc415477204)

[13. Пълния размер на възнаграждението и на другите материални стимули на членовете на управителните и контролните органи за съответната финансова година 6](#_Toc415477205)

[14. Информация за възнаграждението на всяко лице, което е било член на управителен или контролен орган в публично дружество за определен период през съответната финансова година: 7](#_Toc415477206)

[15. Информация по отношение на акциите и/или опциите върху акции и/или други схеми за стимулиране въз основа на акции: 7](#_Toc415477207)

[16. Програма за прилагане на политиката за възнагражденията за следващата финансова година или за по-дълъг период. 7](#_Toc415477208)

[Заключение: 7](#_Toc415477209)

Въведение:

През периода 01.01.2016 – 31.12.2016 г. в изпълнение на Политиката за възнагражденията на членовете на Съвета на Директорите (Политиката), „Българска фондова борса - София” АД (Дружеството, Борсата, БФБ) надлежно спази заложените в Наредба № 48 на КФН от 20 март 2013 г. за изискванията към възнагражденията (Наредба 48) разпоредби.

Този доклад е изготвен на основание чл. 12 от Наредба 48. Докладът съдържа програма за прилагане на политиката за възнагражденията на членовете на Съвета на Директорите на дружеството, приета от Редовното годишно общо събрание на акционерите на Дружеството от 09.05.2013 г.

В настоящия доклад Дружеството разкрива начина, по който прилага Политиката на възнагражденията на членовете на Съвета на директорите и на Изпълнителните членове на СД, като обръща специално внимание върху избягване създаването на стимули за прекомерно поемане на риск, конфликт на интереси или друго поведение, водещо до неблагоприятни последици.

1. Информация относно процеса на вземане на решения при определяне на политиката за възнагражденията, включително, ако е приложимо, информация за мандата и състава на комитета по възнагражденията, имената на външните консултанти, чиито услуги са били използвани при определянето на политиката за възнагражденията

Политиката за възнагражденията на членовете на СД е разработена и приета от Съвета на директорите на „БФБ-София” АД на 25.03.2013 г. и е утвърдена от Общо събрание на акционерите на Дружеството, проведено на 09.05.2013 г. Разработената и утвърдена Политика за възнагражденията е изпълнение на разпоредбите на Наредба 48 на Комисията за Финансов Надзор. През 2016 г. Борсата не е създавала Комитет по възнагражденията. При разработване на Политиката за възнагражденията на членовете на Съвета на директорите не са ползвани външни консултанти.

През 2016 г. не са правени промени в приетата политика за възнагражденията. ОСА ежегодно приема доклад за прилагането на политиката за възнагражденията, със съдържанието по чл. 13, т. 1-15 от Наредба 48 на КФН, който е самостоятелен документ към годишния финансов отчет на Борсата.

Размерът на възнаграждението на членовете на Съвета на директорите е определен в устава и е в размер на една средна месечна работна заплата за борсата, изчислена за последната календарна година. Съгласно чл. 34, ал. 3 от Устава на дружеството, Съветът на директорите може да опреди и по-нисък размер на възнаграждението на членовете от една средна работна заплата и в конкретния случай за 2017 г. го е направил.

1. Информация относно относителната тежест на променливото и постоянното възнаграждение на членовете на управителните и контролните органи

Дружеството изплаща на членовете на Съвета на директорите само постоянно възнаграждение, под формата на месечно възнаграждение с фиксиран размер, което се определя съгласно Устава на дружеството и е обвързано със средното възнаграждение на служителите в Борсата. През периода 01.01.2016 – 31.12.2016 година членовете на Съвета на директорите не са получавали променливо възнаграждение.

1. **Информация относно критериите за постигнати резултати, въз основа на които се предоставят опции върху акции, акции на дружеството или друг вид променливо възнаграждение и обяснение как критериите по чл. 14, ал. 2 и 3 допринасят за дългосрочните интереси на дружеството**

„БФБ-София” АД изплаща на членовете на Съвета на директорите само фиксирано възнаграждение, което не се формира на база постигнати резултати. Не се предвижда предоставяне на възнаграждение на членовете на Съвета на директорите под формата на акции на Дружеството, опции върху акции или други права за придобиване на акции. Не се предвиждат и възнаграждения на членовете на Съвета на директорите, основаващи се на промени в цената на акциите на Дружеството.

1. Пояснение на прилаганите методи за преценка дали са изпълнени критериите за постигнатите резултати

Тъй като, съгласно действащата Политика за възнагражденията на членовете на Съвета на директорите, Дружеството изплаща на членовете на Съвета на директорите само фиксирано възнаграждение, няма заложени критерии за изпълнени резултати.

1. **Пояснение относно зависимостта между възнаграждението и постигнатите резултати**

Тъй като „БФБ-София” АД изплаща на членовете на СД само постоянно възнаграждение, няма зависимост между възнаграждението и постигнатите резултати. При констатиране на нанесени вреди на Дружеството от членовете на Съвета на директорите, предоставените от тях гаранции за управление по решение на Общото събрание на акционерите, могат да се превеждат в полза на Дружеството.

1. Основни плащания и обосновка на годишната схема за изплащане на бонуси и/или на всички други непарични допълнителни възнаграждения

Основните плащания и бонуси за членовете на СД се изплащат съгласно Раздел ІІ от Устава на дружеството – Съвет на директорите.

1. Описание на основните характеристики на схемата за допълнително доброволно пенсионно осигуряване и информация относно платените и/или дължимите вноски от дружеството в полза на директора за съответната финансова година, когато е приложимо

Няма предвидено допълнително пенсионно осигуряване за членове на Съвета на директорите, извън допълнителното задължително пенсионно осигуряване за лица родени след 1960 г.

1. Информация за периодите на отлагане на изплащането на променливите възнаграждения

Съгласно действащата Политика за възнагражденията на членовете на Съвета на директорите, няма предвидени променливи възнаграждения за членовете на Съвета на директорите и съответно няма информация за периодите за отлагане на тяхното изплащане.

1. Информация за политиката на обезщетенията при прекратяване на договорите

Съгласно действащата Политика за възнагражденията на членовете на Съвета на директорите, общият размер на всякакви обезщетенията, дължими при предсрочно прекратяване на договора за управление на изпълнителните членове на Съвета на директорите, се определят съгласно Устава на дружеството.

1. Информация за периода, в който акциите не могат да бъдат прехвърляни и опциите върху акции не могат да бъдат упражнявани, при променливи възнаграждения, основани на акции

В действащата Политика за възнагражденията на членовете на Съвета на директорите на „БФБ-София“ АД не е предвидена възможност за предоставяне на възнаграждения под формата на акции и опции върху акции.

1. Информация за политиката за запазване на определен брой акции до края на мандата на членовете на управителните и контролните органи след изтичане на периода по т. 10

В действащата Политика за възнагражденията на членовете на Съвета на директорите на „БФБ-София“ АД не е предвидена възможност за предоставяне на възнаграждения под формата на акции и опции върху акции.

1. Информация относно договорите на членовете на управителните и контролните органи, включително срока на всеки договор, срока на предизвестието за прекратяване и детайли относно обезщетенията и/или други дължими плащания в случай на предсрочно прекратяване.

Членовете на Съвета на директорите на Борсата се избират от Общото събрание на акционерите. С членовете не се сключвани изрични договори, като те изпълняват задълженията си като такива до вземане на решение от Общото събрание на акционерите за освобождаването им. Няма предвидени срокове на предизвестие за прекратяване и обезщетения и/или други дължими плащания в такъв случай.

Договорите с Изпълнителните членове на СД са безсрочни и са в сила до освобождаването им:

* от СД като изпълнителни членове; или
* от Общото събрание на акционерите като членове на СД.

В договорите на изпълнителните членове е предвидено обезщетение в размер на шест месечни възнаграждения, ако към датата на прекратяване на договора е заемал поста за период, по-дълъг от три години.

1. **Пълен размер на възнаграждението и на другите материални стимули на членовете на управителните и контролните органи за съответната финансова година**

Дружеството е разработило, приело и спазва Политика на възнагражденията, гласувана на Общото събрание на акционерите, проведено на 09.05.2013 г. Месечното възнаграждение за членовете на Съвета на директорите е определено в Устава на дружеството. За дейността си в качеството им на членове на Одитният Комитет на „БФБ-София” АД, членовете на Съвета на директорите не получават възнаграждение.

|  |  |
| --- | --- |
| Член на Съвета на директорите | Получени суми и непарични възнаграждения (лева) |
| Асен Ягодин | 24 000 |
| Иван Такев | 89 554 |
| Васил Големански | 84 000 |
| Любомир Бояджиев | 24 000 |
| Георги Български | 79 021 |

1. **Информация за възнаграждението на всяко лице, което е било член на управителен или контролен орган в публично дружество за определен период през съответната финансова година:**

Информацията е напълно индентична с информацията, съдържаща се в т. от този Доклад.

1. Информация по отношение на акциите и/или опциите върху акции и/или други схеми за стимулиране въз основа на акции.

В действащата Политика за възнагражденията на членовете на Съвета на директорите на Борсата не е предвидена възможност за предоставяне на възнаграждения под формата на акции и опции върху акции.

1. Програма за прилагане на политиката за възнагражденията за следващата финансова година или за по-дълъг период.

В приетата от Общото събрание на акционерите на „Българска фондова борса - София“ АД, проведено на 09.05.2013 г. Политика за определяне на възнагражденията, са залегнали основните принципи на Наредба 48 на Комисията за финансов надзор. Политиката за възнагражденията е разработена за прилагане за дълъг период от време, освен в случай, че решение на акционерите Дружеството не наложи нейна актуализация и промяна. Съветът на директорите счита, че залегналите в Политиката на възнагражденията принципи са актуални, ефективни и адекватни. Тяхното прилагане и занапред е приоритет на настоящия Съвет на директорите.

Заключение**:**

Настоящият доклад е изготвен от Съвета на директорите на „Българска фондова борса – София“ АД в съответствие с разпоредбата на чл. 12, ал. 1 от НАРЕДБА № 48 на КФН от 20 март 2013 г. за изискванията към възнагражденията и представлява самостоятелен документ към годишния финансов отчет на дружеството към 31.12.2016 г. Докладът съдържа преглед на начина, по който политиката за възнагражденията е прилагана през годината и към нея е приложена информация за прилагане на политиката за възнагражденията за следващата финансова година.

Съветът на директорите счита, че залегналите в Политиката принципи за определяне на възнагражденията към настоящия момент са ефективни, с оглед постигнатите финансови резултати през отчетния период. Изменения в утвърдената от Общото събрание на акционерите Политика, се приемат по реда на нейното изготвяне и утвърждаване. Съветът на директорите е отговорен за своевременното оповестяване на утвърдената от Общото събрание на акционерите Политика за формиране на възнагражденията и последващите изменения в нея.